**61/2018.(IV.26.) Kgy. sz. határozat**

1./ A Közgyűlés úgy határozott, hogy a „Javaslat a helyi autóbusszal végzett menetrend szerinti személyszállítás- közszolgáltatás pályázati kiírása” című előterjesztést az 5. napirend után 6. napirendi pontként tárgyalja.

2./ A Közgyűlés a 2018. április 26-i ülés napirendjével kapcsolatban az alábbi képviselői javaslatokat nem támogatta:

* a közlekedési koncepció napirendre vétele;
* a buszvárók cseréjére vonatkozó tájékoztató napirendre vétele;
* a Nagy Lajos király utca komplex felújítására vonatkozó javaslat napirendre vétele;
* a Haladás Sportkomplexum parkolói mérkőzések idején túli, a lakosság általi használatára vonatkozó javaslat napirendre vétele;
* javaslat arra, hogy a Magyarország helyi önkormányzatairól szóló törvény szerinti képviselői tevékenységről szóló éves tájékoztatók a ciklus alatt folyamatosan elérhetők legyenek a város honlapján;
* a bizottsági struktúra módosítására vonatkozó javaslat napirendre vételele;
* az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről szóló beszámoló 2. napirendként történő tárgyalására vonatkozó javaslat;
* az ASP rendszerrel kapcsolatos tájékoztató napirendre vétele;
* a térfigyelő kamerarendszer továbbfejlesztésére vonatkozó javasalat napirendre vétele;
* az intermodális közösségi közlekedési központ megvalósításával kapcsolatos tájékoztató napirendre vétele;
* a Szent Márton kártya fejlesztési elképzeléseiről szóló tájékoztató napirendre vétele;
* az Integrált Területi Program helyzetéről szóló tájékoztató napirendre vétele;
* a klímavédelmi - és energiastratégia helyzetére vonatkozó tájékozató napirendre vétele;
* a jégkárelhárító rendszer május 1. napját követő bevezetéséről szóló tájékoztató napirendre vétele;
* a közbeszerzési bizottság átalakítására vonatkozó tájékoztató napirendre vétele;
* a közvilágításra vonatkozó beszerzésről szóló tájékoztató napirendre vétele;
* a bérlakásépítési programra vonatkozó előterjesztés napirendre vétele;
* a parkolási koncepció napirendre vétele;
* a krízistámogatás emelésére vonatkozó előterjesztés napirendre vétele;
* a nem önkormányzati tulajdonú bérlakásban lakók bérleti díj támogatásával kapcsolatos előterjesztés napirendre vétele;
* belvárosi kutyafuttató létesítésére vonatkozó előterjesztés napirendre vétele;
* a SZOVA Nonprofit Zrt. vezérigazgatójának visszahívására vonatkozó előterjesztés napirendre vétele;
* a parkerdei lakóparkkal kapcsolatos problémák megoldására vonatkozó előterjesztés napirendre vétele;
* a közétkeztetéssel kapcsolatos kérdések napirendre vétele;
* városi lap indítására vonatkozó előterjesztés napirendre vétele.

**Felelős:** Dr. Puskás Tivadar polgármester

**Határidő:** azonnal